DE CORNEILLE DE SCHEPPER. 181 



du premier jour ilz vont baiser les pieds du grand Empereur, ce faict, 

 ilz employent le demeurant du temps à Lancquelz et ivroigneries : les 

 principaux, ensemble leurs domestiques, mangent en la court du grand 

 Empereur. Durant ces trois jours, on ne voyoit aultre chose que notable 

 multitude d'ivroignes couranlz par toultes les rues, ce que ne plaist aul- 

 cunement aux Juifs, au moyen qu'ilz sont contrainctz d'eux retirer des 

 rues et faire place ausdictz ivroignes, desquelz aultrement ilz seroient mal 

 traictez, et d'aultant plus à raison de la grande liberté que durant ladicte 

 feste leur est accordée. 



1111°. — Veint vers nous Jonus Begk, interprète du grand Empereur, 

 avecq lequel avons tenu aulcun propos touchant les affaires des mar- 

 chands, et luy avons promis, au nom du roy Ferdinande, mille ducatz par 

 an, affin que semblablement il voulist estre procureur de Sa Majesté; ce 

 que très- volontiers il nous promeit et accorda, promectant luy estre bon 

 et loyal, et disant que quant au royaulme d'Hongrie ne convenoit doubler 

 que après le trespas du roy Jehan , il ne fust du tout remis es mains du roy 

 Ferdinande. Il dict aussy que depuis trois mois le grand Empereur avoit 

 faict publier un mandement par lequel il donnoit congé à toulz marchands 

 de trafficquer librement en touttes les terres de son domeyne, moyennant 

 le payement des tailles et tonlieux deuz et requiz, le tout soubs prétexte 

 qu'il ne trouvoit raisonnable que les pauvres marchans receussent dom- 

 maige ou intérest des guerres que les princes s'entrefaisoyent, et desquelz 

 ilz n'estoient aulcunement coupables. 



VI". • — Veint vers nous le guardien de l'ordre de S'-François, et 

 après la célébration de la messe, nous récita qu'au temps de l'empereur 

 Selim , avoit régné par deçà une très-dangereuse et contagieuse peste, 

 pour obvier à laquelle icelluy Selim avoit ordonné à toutz, de quelque 

 religion qu'ilz fussent, de faire procession et prières publicques , pour 

 appaiser le couroux de Dieu ; que les Chrestiens requirent lors de pouvoir 

 estre les derniers, et l'ayantz impétrez, après avoir porté l'image du cru- 

 cifix, suyvie de trois cens hommes ou davantaige qui se flagellèrent, la 

 peste seroit incontinent esté assopie, de manière qu'à raison de ce , ledict 

 Selim auroit depuis ce temps tousiours porté bonne volonté aux Chres- 



